**LĒMUMS**

Liepājā

|  |  |
| --- | --- |
| 2023. gada 21. decembrī |  Nr.510/14(prot. Nr.14, 73.§) |

Par lietošanas tiesību aprobežojumu

zemesgabalā Atmodas bulvārī 18,

Liepājā

Saskaņā ar SIA “OSTKOM” izstrādāto projektu “Elektronisko sakaru tīkla pievada izbūve Atmodas bulvārī 18, Liepājā” paredzēts izbūvēt elektronisko sakaru tīkla komunikāciju – optiskais kabelis caurulē d50 – pašvaldībai piederošajā zemes vienībā Atmodas bulvārī 18, Liepājā un, pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Civillikuma 1130. pantu, Elektronisko sakaru likuma 28. panta pirmo un otro daļu, Aizsargjoslu likuma 14. un 33. pantu, izskatot SIA “OSTKOM” 2023. gada 17. novembra vēstuli Nr.325-23 “Par apgrūtinājumu zemes īpašumam”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 27. novembra priekšlikumu (sēdes protokols Nr.23) un Liepājas valstspilsētas pašvaldības domes pastāvīgās Attīstības komitejas 2023. gada 14. decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Piekrist, ka par labu SIA “OSTKOM” (reģistrācijas Nr.42102006587; juridiskā adrese: Ziemeļu iela 17, Liepāja) tiek noteikts lietošanas tiesību aprobežojums Liepājas valstspilsētas pašvaldības nekustamajam īpašumam – zemes vienības Atmodas bulvārī 18, Liepājā (kadastra apzīmējums 1700 003 0037) daļai aptuveni 30 kv.m platībā (pielikumā), zemesgabala platība var tikt precizēta pēc projekta apstiprināšanas, elektronisko sakaru tīkla komunikāciju (optiskais kabelis caurulē d50) ierīkošanai un ekspluatācijai.

2. Pilnvarot Liepājas valstspilsētas pašvaldības iestādes “Liepājas Nekustamā īpašuma pārvalde” vadītāju Liepājas valstspilsētas pašvaldības vārdā noslēgt līgumu ar SIA “OSTKOM” par lēmuma 1. punktā minēto lietošanas tiesību aprobežojumu, paredzot vienreizēju atlīdzību 5% apmērā no kadastrālās vērtības atbilstoši apgrūtināmai platībai.

3. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |